Document ID: /fineweb-2-swissfilter-quality_10-filterrobots/filtered/05603.jsonl.gz/9

30 mar 2.april – Svetski dan osoba sa Autizmom
Izvor: Telegraf.rs
2. april – Svetski dan osoba sa Autizmom
Humanitarno udruženje SVICI U MRAKU, 2. aprila, obeležiće Svetski dan osoba sa Autizmom na Trgu Slobode u Aranđelovcu
Simbolično u 11h i 55 minuta, želimo da ukažemo na probleme osoba sa Autizmom.
Problemi su uglavnom poznati.
Nepostojanje strategije od strane državnih organa, evidencija tačnog broja dece i osoba sa Autizmom.Od velike važnosti je i rano dijagnostikovanje autizma a odmah potom i sistemska podrška roditeljima.
Posebno je potrebno angažovanja svih relevantnih institucija kako bi se ostvarila istinska i realna inkluzija u društvo, od njihovog školovanja pa do prava na rad i zapošljavanje.
Od krucijalne važnosti za život osoba sa Autizmom je i stvaranje mini zajednica gde bi se obezbedilo i organizovalo njihovo stanovanje uz neophodnu podršku.
– Upravo iz tog razloga osnovali smo humanitarno udruženje SVICI U MRAKU – kaže za Telegraf predsednik i osnivač glumac Mikica Petronijević i dodaje:
– Želimo da aktivno učestvujemo u kreiranju pozitivnih rešenje u najboljem interesu naše dece. To se može ostvariti samo u saradnji sa roditeljima dece i svim srodnim udruženjima i državnim institucijama. Očekujemo i pomoć od svih stručnih i drugih činilaca da uz obostranu saradnju, dođemo do zajedničkih ideja ka iznalaženju rešenja za dostojanstven život osoba sa posebnim potrebama.
– U selu Venčane na seoskim domaćinstvu početkom juna, započećemo sa prvim aktivnostima našeg dnevnog boravka. Zahvaljujući pomoći donatora, volonterima i nadamo se pomoći lokalne samouprave i podršci od čitave zajednice svi programi i aktivnosti će biti besplatne. U planu je stvaranje kapaciteta za ostvarivanje ideje “Predah roditeljstvu” i stvaranje mini zajednice za stanovanje uz podršku. Brojnim slobodnim aktivnostima, umetničkim radionicama, ZOO i radnom terapijom želimo da život dece i osoba sa Autizmom učinimo zadržajnijim i kvalitetnijim.
– Sa puno posvećenosti i ljubavi smo pristupili ovom projektu. Smatramo da su upravo ljubav i podrška, najbitniji sadržaj naše ideje, da u jednoj zdravoj prirodnoj sredini na čistom vazduhu učinimo da njihovo sveukupno psihofizičko stanje bude bolje. Poseban akcenat naših aktivnosti biće na edukaciji roditelja i punoj podršci.
Svi privredni subjekti i fizička lica koja žele i mogu pomoći novčanim sredstvima ili donacijama u građevinskom materijalu i drugoj robi mogu nas kontaktirati.
U ime naših velikih i malih Svitaca, HVALA!!!
Kontakt telefon: 061/32-55-553
<email-pii>
Uplate izvršiti na:
Udruženje Svici u mraku
Venčane bb 34306 Venčane, Aranđelovac
Dinarski račun:
330-0000004020996-21
Za uplate iz inostranstva:
IBAN: RS35330007080000398783
MEMBARS22
Venčani BB, Aranđelovac
Republika Srbija
(Telegraf.rs/PR)